CELEX: C2007/199/54
Language: el
Date: 2007-08-25 00:00:00
Title: Υπόθεση T-327/03: Απόφαση του Πρωτοδικείου της 11ης Ιουλίου 2007 — Al-Aqsa κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα έναντι ορισμένων προσώπων και φορέων στο πλαίσιο της καταπολέμησης της τρομοκρατίας — Πάγωμα κεφαλαίων — Προσφυγή ακυρώσεως — Αιτιολογία)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/29
            
         Απόφαση του Πρωτοδικείου της 11ης Ιουλίου 2007 — Al-Aqsa κατά Συμβουλίου
   (Υπόθεση T-327/03) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα έναντι ορισμένων προσώπων και φορέων στο πλαίσιο της καταπολέμησης της τρομοκρατίας - Πάγωμα κεφαλαίων - Προσφυγή ακυρώσεως - Αιτιολογία)
   (2007/C 199/54)
   Γλώσσα διαδικασίας: η αγγλική
   Διάδικοι
   
      Προσφεύγουσα: Stichting Al-Aqsa (Heerlen, Κάτω Χώρες) (εκπρόσωποι: V. Koppe και L. Janssen, δικηγόροι)
   
      Καθού: Συμβούλιο της Ευρωπαϊκής Ενώσεως (εκπρόσωποι: M. Bishop και S. Marquardt)
   Αντικείμενο της υποθέσεως
   Προσφυγή για τη μερική ακύρωση, αφενός, της αποφάσεως 2003/480/ΕΚ του Συμβουλίου, της 27ης Ιουνίου 2003, για την εφαρμογή του άρθρου 2, παράγραφος 3, του κανονισμού (EK) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και την κατάργηση της απόφασης 2002/974/ΕΚ (EE L 160, σ. 81), και, αφετέρου, της αποφάσεως 2003/646/ΕΚ του Συμβουλίου, της 12ης Σεπτεμβρίου 2003, για την εφαρμογή του άρθρου 2, παράγραφος 3, του κανονισμού (EK) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και την κατάργηση της απόφασης 2003/480/ΕΚ (EE L 229, σ. 22).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση 2006/379/ΕΚ του Συμβουλίου, της 29ης Μαΐου 2006, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση της απόφασης 2005/930/ΕΚ, στο μέτρο που αφορά τη Stichting Al-Aqsa.
            
         
               2)
            
            
               Παρέλκει η έκδοση αποφάσεως ως προς το αίτημα περί αναγνωρίσεως, δυνάμει του άρθρου 241 ΕΚ, της ελλείψεως νομιμότητας του κανονισμού 2580/2001 του Συμβουλίου της 27ης Δεκεμβρίου 2001.
            
         
               3)
            
            
               Το Συμβούλιο φέρει τα δικαστικά του έξοδα, καθώς και τα έξοδα της Stichting Al-Aqsa.
            
         
               4)
            
            
               Το Βασίλειο των Κάτω Χωρών φέρει τα δικαστικά του έξοδα.
            
         
      (1)  ΕΕ C 289 της 29.11.2003.